b'\n_START_ARTICLE_\nUsain Bolt\n_START_SECTION_\nSvetovni rekordi\n_START_PARAGRAPH_\nBolt je 16. avgusta 2009, v finalu drugega dne Svetovnega prvenstva v atletiki v Berlinu, po natanko letu dni izbolj\xc5\xa1al svoj svetovni rekord, ki ga je postavil na olimpijskih igrah v Pekingu leta 2008. Prej\xc5\xa1nji rekord, 9,69 s, je v Berlinu izbolj\xc5\xa1al na 9,58 s. Z izbolj\xc5\xa1anjem za 0,11 s je to najve\xc4\x8dja izbolj\xc5\xa1ava svetovnega rekorda v teku na 100 m od za\xc4\x8detka elektronskega merjenja \xc4\x8dasa. \xc5\xa0tiri dni po finalu teka na 100 m je v finalu na 200 m postavil \xc5\xa1e en svetovni rekord, saj je prej\xc5\xa1nji rekord 19,30 s izbolj\xc5\xa1al na 19,19 s pri vetru v prsa hitrosti 0,3 m/s.'